SZENTJAKABFA KÖZSÉG ÖNKORMÁNYZATA

8272 Szentjakabfa, Fő u. 37.
Szám: SZJ/298-4/2024. 

J E G Y Z Ő K Ö N Y V
Készült:
Szentjakabfa Község Önkormányzata Képviselő-testülete 2024. november 13-án 14.00 órakor megtartott nyilvános üléséről
Az ülés helye:
Faluház

(Szentjakabfa, Fő u. 37.)
Jelen vannak:
Steierlein Imre
polgármester 

Molnárné Titz Andrea 
alpolgármester

Cséri Zoltán


Hoffman Erika
képviselők
Igazoltan távol: 
Titz Zoltán
képviselő
Tanácskozási joggal megjelent:

dr. Varga Viktória 
jegyző, jegyzőkönyvvezető
Steierlein Imre polgármester: Köszönti az ülésen megjelenteket. Megállapítja, hogy a képviselő-testület 4 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.
A napirendet a képviselő-testület egyhangú szavazással elfogadja. 

NAPIREND
1)  
A helyi közművelődési feladatok ellátásáról szóló önkormányzati rendelet módosítása

Előterjesztő: Steierlein Imre polgármester

2)  
A Nivegy-völgyi Önkormányzatok Óvodafenntartó Társulása Társulási Megállapodásának módosítása
Előterjesztő: Steierlein Imre polgármester 

3)  
A Balatonfüredi Többcélú Társulás Társulási Megállapodásának módosítása

Előterjesztő: Steierlein Imre polgármester 

4)  
Döntés normatív támogatásról
Előterjesztő: Steierlein Imre polgármester 

NAPIREND TÁRGYALÁSA
1)  
A helyi közművelődési feladatok ellátásáról szóló önkormányzati rendelet módosítása

Előterjesztő: Steierlein Imre polgármester

Steierlein Imre polgármester: A Nemzeti Közművelődési Intézet, mint szakfelügyelet írta elő ezt az apró módosítást. Kérdezi, hogy van-e valakinek kérdése, észrevétele, javaslata? 

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

10/2024. (XI.14.)
ÖNKORMÁNYZATI 

RENDELET
Szentjakabfa Község Önkormányzata Képviselő-testülete a helyi közművelődési feladatok ellátásáról szóló 10/2021. (VI. 25.) önkormányzati rendelet módosításáról szóló rendeletet-tervezetet elfogadja és 10/2024. (XI.14.) számon önkormányzati rendeletei közé iktatja.
2)  
A Nivegy-völgyi Önkormányzatok Óvodafenntartó Társulása Társulási Megállapodásának módosítása
Előterjesztő: Steierlein Imre polgármester 

Steierlein Imre polgármester: A polgármesterek személyében bekövetkezett változás, és egyéb pontosítások miatt kerül sor a módosításra. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:
45/2024. (XI.13.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete a Nivegy-völgyi Önkormányzatok Óvodafenntartó Társulása Társulási Megállapodásának módosítását az előterjesztés 1. melléklete szerint, és ezzel együtt az egységes szerkezetű Társulási Megállapodást elfogadja.

Határidő: azonnal 

Felelős: polgármester
3)  
A Balatonfüredi Többcélú Társulás Társulási Megállapodásának módosítása

Előterjesztő: Steierlein Imre polgármester 

Steierlein Imre polgármester: Hasonló okokból kell módosítani ezt is. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

46/2024. (XI.13.)
Szj. ÖNKORMÁNYZATI 
HATÁROZAT
Szentjakabfa Község Önkormányzatának Képviselő-testülete a Balatonfüredi Többcélú Társulás Társulási Megállapodásának módosítását az előterjesztés 1. melléklete szerint jóváhagyja.

Határidő: azonnal

Felelős: jegyző
4)  
Döntés normatív támogatásról
Előterjesztő: Steierlein Imre polgármester 

Steierlein Imre polgármester: Minden évben szoktak karácsonyi támogatásról dönteni. Idén a nyugdíjasok 30.000 Ft-ot, a gyerekek 25.000 Ft-ot kapnának, ez szerinte nagyon szép összeg. Kérdezi, hogy van-e valakinek kérdése, észrevétele, javaslata?  

Molnárné Titz Andrea alpolgármester: Örül, hogy ilyen összegű támogatást tudnak adni, nagyon fognak neki örülni az emberek.
További kérdés, vélemény, javaslat, hozzászólás nem hangzik el, Steierlein Imre polgármester a határozati javaslatokat egyben teszi fel szavazásra.
Szentjakabfa Község Önkormányzata Képviselő-testülete 4 igen szavazattal – egyhangúlag - az alábbi határozatokat hozza:

47/2024. (XI.13.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. §-a alapján normatív települési támogatást állapít meg a Szentjakabfa községben életvitelszerűen élő és lakóhellyel, vagy tartózkodási hellyel rendelkező, öregségi nyugdíj- vagy nyugdíjszerű ellátásban részesülők számára a karácsonyi ünnepekkel kapcsolatos kiadások fedezése érdekében.

A támogatás mértéke személyenként 30.000 Ft.

A települési támogatás igénylésével kapcsolatos adatlapokat 2024. december 13-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2024. évi költségvetésről szóló önkormányzati rendelet terhére biztosítja.

Felkéri a jegyzőt, hogy a települési támogatás kifizetéséről gondoskodjon.

Határidő: 2024. december 20.

Felelős: polgármester, jegyző
48/2024. (XI.13.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 04.) önkormányzati rendelet 10. §-a alapján normatív települési támogatást állapít meg a Szentjakabfa községben életvitelszerűen élő és lakóhellyel, vagy tartózkodási hellyel rendelkező újszülött korútól a nappali tagozaton tanulmányokat folytató gyermekek (törvényes képviselőjük) részére a karácsonyi ünnepekkel kapcsolatos kiadások fedezése érdekében.

A támogatás mértéke gyermekenként 25.000 Ft.

A települési támogatás igénylésével kapcsolatos adatlapokat 2024. december 13-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2024. évi költségvetésről szóló önkormányzati rendelet biztosítja.

Felkéri a jegyzőt, hogy a települési támogatás kifizetéséről gondoskodjon.

Határidő: 2024. december 20.

Felelős: polgármester, jegyző
Több napirendi pont nem lévén Steierlein Imre polgármester megköszöni a nyilvános ülésen való részvételt, és azt 14.15 órakor bezárja.

K.m.f.

         Steierlein Imre



                    dr. Varga Viktória

           polgármester


                                             jegyző

